Kweek groente en kruie met dié hidroponiese stelselDie PlantPod® is ŉ kompakte, esteties aangename, lae-energie hidroponiese stelsel wat vir die huismark, asook vir kommersiële gebruik ontwikkel is. Die PlantPod® is ideaal vir die kweek van groente en kruie en gewasse met ‘n fyn wortelstelsel soos bv. lusern en ŉ groot verskeidenheid kruie en slaaie. Waterverbruik word beperk tot die behoefte van die plant wat tot gevolg het dat die minimum water vermors of verlore gaan. Eienskappe PlantPod®-stelsel Die stelsel bestaan uit die volgende komponente: Potensiële kopers Die PlantPod® is ontwikkel met die kweker van slaai en kruie as die hoofmark. PlantPod® is uiters geskik om op klein of beperkte spasies opgerig te word om die kweker in staat te stel om op ‘n deurlopende basis vars groete en kruie tot sy beskikking te hê. PlantPod® is in verskillende groottes beskikbaar wat by produksiebehoefte van die privaat gebruiker tot kweker en kommersiële boere, aangepas kan word. Enkelpyp, dubbelpyp en tripelpyp-stelsel sowel as 6 m-lengte pype kan met die PlantPod® geïntegreer word. Plante, voeding en versorging Alle plante met fyn wortelstelsels kan in die PlantPod® verbou word. Daar is twee metodes wat tans gebruik word om die plante te groei, naamlik om die saad in ŉ “coir”-houer te plant of om klein saailinge direk in die “netpot”, wat deel vorm van die PlantPod®, te plant. Beide metodes is getoets en is suksesvol bewys. Die plantvoeding word direk in die water opgelos en word deur die stelsel na elke planthouer gevoer. Die hoeveelheid voeding wat toegedien moet word verskil van plant tot plant en die konsentraat van die voeding word bepaal deur die elektriese konduktiwiteit van die water te meet nadat die voeding in die water gevoeg is. Die pH van die water is net so belangrik en moet op ‘n gereelde basis gemeet word. Indien die pH nie die regte waarde het nie, sal die plante nie die voeding optimaal opneem nie. Die plante moet ook gereeld vir enige soort peste en siekte ondersoek word. Besoek die webwerf: PlantpodZA Besoek PlantPod® by Sakeliga KragDag 2019